הוועדה המיוחדת לזכויות הילד, כנסת 18, פרוטוקול מספר 184, 2012-06-20 10:15

אורלי לוי אבקסיס: בוקר טוב.

אורלי לוי אבקסיס: אני מתכבדת לפתוח את ישיבת הוועדה לזכויות הילד.

אורלי לוי אבקסיס: התאריך הוא 20.6.2012, ל' בסיוון, תשע"ב.

אורלי לוי אבקסיס: השעה כבר 10:25.

אורלי לוי אבקסיס: על סדר-היום: הצעה לסדר יום במסגרת דיון מהיר: חשש מקריסת תכנית ועדת טרכטנברג להפעלת צהרונים במוסדות החינוך של חה"כ אורי מקלב.

אורלי לוי אבקסיס: במסגרת הוועדה ביקשנו ממחלקת המחקר של הכנסת לבדוק את הדברים.

אורלי לוי אבקסיס: ראשית, אני רוצה לומר תודה רבה לחבר הכנסת אורי מקלב.

אורלי לוי אבקסיס: בעקבות הבקשה הזאת אנחנו עלינו על כמה דברים שצריכים להעלות גם שאלות ותהיות לגבי מה הולך להיות בשנת הלימודים הקרובה?

אורלי לוי אבקסיס: כמה מאיתנו יופתעו, כי יש המלצות של ועדת טרכטנברג וכנראה שברובם הם לא ייושמו, לפחות בכל מה שקשור למעמד הביניים.

אורלי לוי אבקסיס: יש ערים מסוימות שיפלו בין הכיסאות בעקבות הצעות מחליטים בממשלה והפניית הכסף לאשכולות 1 עד 3.

אורלי לוי אבקסיס: לא שחלילה וחס אנחנו באים לטעון שלא כך ראוי, אבל מן הראוי היה לחשוב גם על מעמד הביניים.

אורלי לוי אבקסיס: לפני שנפנה למחלקת המחקר של הכנסת, אני כמובן אתן למציע לומר כמה מילים.

אורלי לוי אבקסיס: חבר הכנסת אורי מקלב, בבקשה.

אורי מקלב: תודה רבה גברתי יושבת הראש.

אורי מקלב: אני רואה זכות לעצמי שהישיבה הראשונה הרשמית שאת מנהלת כיו"ר הוועדה החשובה הזאת לזכויות הילד, היא הנושא הזה שהעליתי.

אורי מקלב: הנושא אושר על-ידי נשיאות הכנסת.

אורי מקלב: אני אומר את האמת, זה חדר סגור ולא דולף שום דבר.

אורי מקלב: כשישבנו עם העוזרים, בנושא כזה כמה ועדות יכולות להיות מתאימות, כמו ועדת החינוך, אבל בחרנו שהוועדה שתדון בזה בוועדה לזכויות הילד זה המקום המתאים ביותר.

אורי מקלב: לא מעט זה בזכות היושבת ראש כי אנחנו יודעים עד כמה הנושאים האלה חשובים לה.

אורי מקלב: אלה היו דברי ברכה לפתיחה.

אורי מקלב: באופן אמיתי.

אורי מקלב: הנושא שאנחנו ביקשנו להעלות לסדר יום הוא נושא שעומד לעבור שינוי דרמטי.

אורי מקלב: בדרך-כלל אנחנו רגילים לדון בדברים אחרי שהם קורים.

אורי מקלב: אנחנו תמיד מדברים מה היה ואיך היה.

אורי מקלב: אנחנו נמצאים בפני מכרז כזה גדול, ובפני שינוי כזה דרמטי של אופי של מכרזים של המדינה.

אורי מקלב: כדאי לשמוע מה קורה לפני.

אורי מקלב: נשמע מה התכניות, נשמע את המסמך של מרכז המחקר והמידע וזה כבר כדאי.

אורי מקלב: גם באופן אמיתי אנחנו יודעים שהשינוי הזה הוא לא רק הרחבה של הפעלת צהרונים.

אורי מקלב: קודם כל זה שינוי שמגיע מהתמ"ת ועובר למשרד החינוך.

אורי מקלב: יש לנו קצת עבר ורקע בכל נושא הפעלת הצהרונים והמעונות.

אורי מקלב: גם בשולחן הזה ניהלנו דיונים הרבה שעות בנושא הזה.

אורי מקלב: אנחנו יודעים שזה נושא לא פשוט.

אורי מקלב: מאוד חשוב לדעת איך מתכוננים בזמן כל-כך קצר.

אורי מקלב: צריך להבין שהמכרז עוד לא סגור ואפשר להגיש.

אורי מקלב: הוא רק ייסגר בסוף יולי.

אורי מקלב: ב-1 בספטמבר צריך להפעיל מערכת כזאת גדולה ומדובר ב-250,000 ילדים.

אורלי לוי אבקסיס: ב-7,900 מסגרות.

אורי מקלב: 8,000 מסגרות.

אורי מקלב: אני לא הכי בקיא במכרזים ואני לא משפטן אבל אנחנו רואים שהדרישות במכרז כל-כך גבוהות שקשה לי להבין שיש הרבה גורמים במשק שיוכלו להתחרות בהפעלה הזאת וזאת מכמה סיבות.

אורי מקלב: קודם כל, דורשים שיהיה ניסיון בהפעלה של 1,000 מסגרות.

אורי מקלב: כמה ארגונים וכמה גופים אנחנו מכירים שיש להם את ההיקף הזה ויכולים לענות לדרישות האלה, עם היקפים של מינימום 30 מיליון שקלים?

אורי מקלב: אנחנו מדברים על-כך שאנחנו מצמצמים את תחרות.

אורי מקלב: דיברנו על הריכוזיות במשק אז הנה אנחנו עוד פעם – האופי של המכרז הוא לא אופי שצריך להיות אופי אחד ושפה אחת בכל הארץ.

אורי מקלב: מדובר על הרבה אזורים.

אורי מקלב: זה יכול בהחלט לעבוד טוב וזה צריך להיות בנוי יותר טוב.

אורי מקלב: גם משרד החינוך עובד לפי מחוזות.

אורי מקלב: לא היה קורה שום דבר אם זה היה מתחלף ואז היתה יותר תחרות במכרז הזה.

אורי מקלב: אלה חלק מהדברים שאנחנו יודעים שיצמצמו לנו את אפשרות הפעולה.

אורי מקלב: אני חושב שזה יכול להשפיע על התוצאה ועל מה שאנחנו נקבל בעקבות המכרז הזה.

אורי מקלב: מה השינויים שחשבתי שיכולים להשפיע?

אורי מקלב: קודם כל, עד היום ניסינו צהרונים.

אורי מקלב: לא 8,000 מסגרות אבל בתמ"ת יש 3,000 מסגרות.

אורי מקלב: על כל מסגרת אחת יש שני עובדים.

אורי מקלב: אני עושה חשבון גס.

אורי מקלב: עכשיו יהיו אלפי עובדים בחוץ ובמכרז זה לא בא בכלל לידי ביטוי.

אורי מקלב: מה אנחנו עושים עם אלפי עובדים מיומנים שהוכשרו לכך, שהשקיעו בעניין הזה?

אורי מקלב: אנחנו מדברים על עובדים שצריכים לעבוד בשעות.

אורי מקלב: אנחנו צריכים עובדים שיכולים לעבוד בצהריים בשליש משרה ושיהיו טובים ומקצועיים.

אורי מקלב: עכשיו אנחנו שולחים אותם הביתה בלי שום התחייבות ובלי שום דבר.

אורלי לוי אבקסיס: גם היכולת שלהם להיקלט במכרז החדש היא בעייתית יותר כי תנאי הסף של המכרז, גם לגבי כוח העבודה, שונה מהתנאים של התמ"ת, לפי מה שהבנתי ממחלקת המחקר.

אורי מקלב: אין התייחסות לזה?

אורי מקלב: האם יש התייחסות לדבר הזה?

אורי מקלב: מה התכניות בעניין הזה?

אורי מקלב: יש פה מישהו ממשרד החינוך?

איטה עטייא: גם התמ"ת נמצא פה.

איטה עטייא: אני פשוט רוצה להעביר את הלפיד בצורה מסודרת.

אורלי לוי אבקסיס: בצורה מסודרת זה חשוב.

אורי מקלב: מה המשמעות לגבי המפעילים הפרטיים, דהיינו הבעלויות של גני הילדים?

אורי מקלב: עד היום הם השקיעו.

אורי מקלב: יש מתקנים ויש ציוד שהשקיעו.

אורי מקלב: כל המסגרות האלה השקיעו, מה קורה איתם?

אורי מקלב: איפה זה בא לידי ביטוי במכרז החדש?

אורי מקלב: אנשים שהשקיעו את הדבר הזה ידעו שיש להם איזה טווח.

אורי מקלב: אדם לא משקיע בשביל שנה אחת.

אורי מקלב: באמצע המשחק משנים את כללי המשחק בצורה בוטה מאוד.

אורי מקלב: אולי היא טובה, אבל איפה אנחנו נמצאים כלפיהם?

אורי מקלב: איפה זה יכול לבוא לידי ביטוי?

אורי מקלב: נניח שגני ילדים הפעילו באופן פרטי.

אורי מקלב: מה פתאום שגנים פרטיים יסכימו להכניס זכיין במכרז ולהשתמש בציוד שלהם ובאחריות שלהם.

אורי מקלב: אולי ייגרמו להם נזקים?

אורי מקלב: מה עם שיפוי?

אורי מקלב: מישהו מפעיל את הגן שלי ואחר כך יש תביעה שקרה משהו לילד.

אורלי לוי אבקסיס: אתה חושש שהגנים הפרטיים יצטרכו לתת את המבנה לקבלן הזוכה בסוג של התנדבות.

אורי מקלב: התנדבות, אבל נזקים?

אורלי לוי אבקסיס: אם יהיה שם איזה ליקוי, על מי תיפול האחריות?

אורי מקלב: יש להם ציוד.

אורי מקלב: אני יכול להיות אחראי בזמן שאני נמצא.

אורי מקלב: כאשר מישהו אחר נכנס לתוך הבית שלי ומפעיל בתוך הגן שלי - אנחנו מדברים על גני הילדים, אבל ניקח את כל המוכר שאינו רשמי.

אורי מקלב: ניקח את כל בתי הספר מוכר שאינו רשמי.

אורי מקלב: רובם נמצאים בהפעלה של מישהו פרטי.

אורי מקלב: הוא צריך לדעת מי ישפה אותו?

אורי מקלב: מי אחראי עליו?

אורי מקלב: מה פתאום שהוא ייתן?

אורי מקלב: זה גם לא יישומי.

אורי מקלב: זה יכול לקרות כי ממילא זה לא יישומי.

אורי מקלב: משרד החינוך יבנה עכשיו מקומות חדשים?

אורי מקלב: הוא ישכור מבנים כדי להפעיל שעתיים ביום?

אורי מקלב: חוץ מזה זה גם לא אפקטיבי.

אורי מקלב: מה קורה?

אורי מקלב: א נחנו צריכים את הצהרון בהמשך ללימודים.

אורי מקלב: האמא לא יכולה לחזור בצהריים הביתה ולכן אנחנו מפעילים את הצהרון.

אורלי לוי אבקסיס: מאחר ואין מבחן הכנסה, יכול להיות שמדובר בחלק מהאימהות שאינן עובדות כלל אז יתכן והן כן תוכלנה לקחת את הילדים.

אורלי לוי אבקסיס: אם הם יראו שזה סוג של בייבי סיטר ובלי איזה רצף - אז איבדנו גם את הרעיון של עידוד לצאת לעבודה.

אורי מקלב: אנחנו לוקחים בחשבון שחלק מאלה לא עובדות מכיוון שאין להן מסגרת.

אורי מקלב: אני מכיר אנשים שהפסיקו עבודה בגלל שלא היו להם מסגרות מתאימות.

אורי מקלב: מי כמוך יודע איזה חוסר במעונות יש.

אורי מקלב: עוד לפני הלידה אנשים רושמים את הילדים למעונות.

אורי מקלב: ההרשמה מוקדמת מאוד ויש אנשים שנוסעים יום יום כדי שיהיה להם מעון.

אורי מקלב: לוקחים תינוק כדי לצאת לעבודה.

אורי מקלב: מתברר שמשרד החינוך אחראי גם על התכנים.

אורי מקלב: אותו זכיין גם יהיה אחראי על התכנים.

אורי מקלב: שמישהו ישווה בנפשו, שמוכר שאינו רשמי – חלק מהסיבות שמוכר שאינו רשמי רוצה בעלות ורוצה שתהיה לו עצמאות בתכנים.

אורי מקלב: כעת מישהו אחר יפעיל את התכנים.

אורי מקלב: איך הוא יוכל להכניס מישהו שלא יודע מה יהיו התכנים?

אורי מקלב: יש מוכרים שאינם רשמיים שיש להם תכנים משלהם.

אורי מקלב: האופי של העובדים גם אומר משהו.

אורי מקלב: מכניסים עובדים למסגרות של הילדים שלי, אני רוצה לדעת מאיפה הם באים.

אורלי לוי אבקסיס: אולי זה הזמן לשאול את השאלות האלה, אלא אם כן יש לך שאלה נוספת.

אורי מקלב: נושא אחרון הוא כבר בגדר שערורייה.

אורי מקלב: אני לא ידעתי לגביו לפני שראיתי את המסמך של מרכז המחקר והמידע.

אורלי לוי אבקסיס: הוא כמה דברים שלא ידענו קודם ברמה הזאת.

אורי מקלב: כשמדובר על מוכר ולא רשמי ועל הפרטיים מדובר על-כך ש השתתפות תהיה חלקית.

אורי מקלב: ההשתתפות של המשרד היא בין 55% ל-75% וכך גם יישאר בצהרונים.

אורי מקלב: אני שואל: מדוע ולמה?

אורי מקלב: אני מבין שמשרד החינוך אומר: יש לי דברים ממלכתיים.

אורי מקלב: אבל לילד הזה הוא ייתן חצי סנדוויץ?

אורי מקלב: שלושת רבעי סנדוויץ?

אורי מקלב: למה כאן צריך את השינוי הזה?

אורי מקלב: מה ההבדל בין אותו ילד שצריך להיות ב צהרון, בין אם הוא במוכר שרשמי ובין אם בגנים פרטיים?

אורי מקלב: מה נעשה, ניקח גם את זה ונחתוך לו לחצי?

אורי מקלב: למה?

אורי מקלב: אנחנו הולכים לתכנית, למה כאן חייבים ליישם את זה?

אורי מקלב: גם פה יש את התפיסה הזאת?

אורי מקלב: זה מראה שבעצם אין כאן תפיסה מקצועית אלא מכניסים פוליטיקה.

אורי מקלב: שר החינוך אמר: אצלי כל הילדים שווים.

אורי מקלב: אני לא רציתי להעלות כאן את הנושא של ירושלים כי בטח את תעלי אותו.

אורלי לוי אבקסיס: כן, אשכול 4 כנראה לא יהיה.

אורי מקלב: אלה הדברים שלי בתמצות.

אורלי לוי אבקסיס: כדי לעשות סדר בדברים וכדי שתהיה אחדות מסוימת, נבקש ממי שערכה את המחקר לתת לנו את הנקודות המרכזיות שעלו מהמחקר.

אורלי לוי אבקסיס: אז גם נוכל לשאול את השאלות ואף אחד לא יגיד שלא הבנו נכון או שלא קראנו נכון את הנתונים.

אורלי לוי אבקסיס: בבקשה.

מריה רבינוביץ: אני ממרכז המידע והמחקר של הכנסת.

מריה רבינוביץ: אני אעשה סקירה קצרה.

מריה רבינוביץ: הוועדה לשינוי כלכלי חברתי, ועדת טרכטנברג, המליצה על החלה אוניברסאלית מדורגת של מסגרות לימודיות לשעות אחר הצהריים עד השעה 16:00 בגני ילדים ובבתי ספר לילדים בני 3 עד 9.

מריה רבינוביץ: לפי המלצת הוועדה, פריסת מסגרות באשכולות 1 עד 3 תושלם במלואה עד ראשית שנת הלימודים הקרובה, תשע"ג ובהמשך, הפריסה תתרחב לאשכולות אחרים מ-4 עד 10.

מריה רבינוביץ: הממשלה החליטה בינואר 2012, היא קיבלה את המלצות ועדת טרכטנברג והחליטה שבשנת הלימודים תשע"ג תיושם התכנית במלואה באשכולות 1 עד 3 וחלקית באשכול 4.

מריה רבינוביץ: בהחלטת הממשלה, בנוסף לכך, הוחלט שהזכאות לסבסוד בעצם תותנה במבחן תעסוקה של הורי ה ילד.

אורלי לוי אבקסיס: שזה בעצם לעודד הורים עובדים.

מריה רבינוביץ: בנוסף לכך, נקבע בהחלטה שבשנת הלימודים תשע"ג יוקצו 60 מיליון שקלים ליישום התכנית בבתי ספר בעלי מדד טיפוח גבוה ברשויות ובאשכולות חברתיים כלכליים 4 עד 6 ובכלל זה ירושלים ששייכת לאשכול 4.

מריה רבינוביץ: זה ייעשה לפי קביעת מנכ"לית משרד החינוך והסכמת אגף התקציבים של משרד האוצר.

מריה רבינוביץ: באפריל 2012, הקבינט החברתי כלכלי החליט על ביטול מבחן התעסוקה להורים לילדים באשכולות 1 עד 3.

מריה רבינוביץ: זה הביא למצב של ביטול מבחן תעסוקה.

מריה רבינוביץ: בתקציב לשנת הלימודים תשע"ג הדרישה גדלה כי יש יותר ילדים ויש מחסור בתקציב.

מריה רבינוביץ: בעצם הוחלט כי התקציב לשנת הלימודים תשע"ג יועבר במלואו ליישום התכנית באשכולות 1 עד 3 בלבד והתכנית לא תיושם כלל ברשויות באשכולות אחרים.

מריה רבינוביץ: בעצם אנחנו עכשיו לקראת שנת הלימודים תשע"ג והמצב הוא כזה: תלמידים מאשכולות 1 עד 3 יזכו לסבסוד מלא בחינוך רשמי שהוא מוכר לצהרונים של המדינה.

מריה רבינוביץ: באשכולות 4 עד 7 ההתנהלות תהיה כפי שהיתה בשנים הקודמות, שזה הגופים שמפעילים אותם שזה רשויות מקומיות ומשרד התמ"ת.

אורלי לוי אבקסיס: שם בעצם אין תמחור מלא.

אורלי לוי אבקסיס: אני בכוונה מחדדת את הנקודה הזאת: מי שייכנס בעצם למטריה של מערכת החינוך לא יצטרך להוציא שקל מהכיס שלו בשביל הצהרונים.

אורלי לוי אבקסיס: אבל מי שבעצם יישאר במסגרת של התמ"ת, הסבסוד הוא לא ביחס למחיר כ י אין גם שליטה על המחיר.

אורלי לוי אבקסיס: בסופו של דבר, גם אם אנחנו מסבסדים 500 שקלים, זה יכול להיות 500 שקלים מתוך 1,500 שקלים.

רחל עזריה: אבל זה לא שלא משלמים שקל במשרד החינוך אלא זה מדורג לפי אשכולות.

אורלי לוי אבקסיס: אני מדברת על אשכולות 1 עד 3.

אורלי לוי אבקסיס: מעבר לזה, מי שיישאר בתמ"ת, גם אם הוא יסובסד, אנחנו לא יודעים מכמה הוא יסובסד.

אורלי לוי אבקסיס: יהיו צהרונים שיתמחרו את עצמם ב-1,500 שקלים, יהיו כאלה שיתמחרו את עצמם ב-700 שקלים ולא תהיה אחידות.

רחל עזריה: יש כאן עוד אתגר כי אין פיקוח על המחירים.

אורלי לוי אבקסיס: זה בדיוק מה שאנחנו טוענים, שבתמ"ת אין פיקוח על המחירים – בואו נגיד כך, מי שהוא מעבר לאשכול 3 - מה שהיה הוא שיהיה מבחינתו.

אורלי לוי אבקסיס: שום דבר לא השתנה, כל מחאת העגלות, כל המחאה החברתית של מעמד הביניים, בסופו של דבר התפקששה לנו.

אורלי לוי אבקסיס: האם מה ש אמרתי נכון, בכל הנוגע לאשכולות 4 ומעלה?

מריה רבינוביץ: מ-4 ומעלה אין שינוי אבל יש שינוי לגבי אשכולות 1 עד 3.

מריה רבינוביץ: נקודה נוספת לשנת הלימודים תשע"ג: על-פי נתונים של משרד החינוך, מספר התלמידים בני 3 עד 9 באשכולות 1 עד 3, אמורים להשתתף בתכנית הלימודים בשעות אחר הצהרים הוא 237,362.

מריה רבינוביץ: מדובר בכמעט 240,000 ילדים והם לומדים היום ב-7,900 מסגרות חינוכיות.

מריה רבינוביץ: בעצם כבר היום משרד החינוך מפעיל חלק מהמסגרות הלימודיות אחר הצהריים.

מריה רבינוביץ: זה מיועד לאוכלוסיות חלשות ולאוכלוסיות בסיכון.

מריה רבינוביץ: מדובר על תכנית מיל"ת ועל יום לימודים ארוך.

מריה רבינוביץ: במסגרת התכניות האלה, באשכולות 1 עד 3, לומדים היום כבר כ-70,000 ילדים ב-700 מוסדות.

אורלי לוי אבקסיס: זאת אומרת, שחסרים לנו 7,200 מוסדות שאמורים לקום תוך חודשיים.

אורלי לוי אבקסיס: אפילו המכרז עוד לא נסגר.

אורלי לוי אבקסיס: זאת אומרת, שאין לנו זוכים, אין לנו כלום.

אורלי לוי אבקסיס: אני לא יודעת בכלל כמה ניגשו.

אורלי לוי אבקסיס: כמה זה ישים?

מיכל כהן: המכרז עוד לא נסגר אז לא יודעים.

אורלי לוי אבקסיס: כמה ייגשו בהתאם לקריטריונים?

אורלי לוי אבקסיס: סילחו לי שאני קצת סקפטית אבל לי נראה שזה לא יתחיל בתחילת שנת הלימודים.

מיכל כהן: גברתי, כשתהיה לנו זכות הדיבור אני מקווה שאוכל להרגיע.

דב חנין: כשאנחנו שומעים מכרזים במערכת החינוך זה תמיד מזכיר לנו את אחיות בריאות הציבור.

מיכל כהן: אני אתייחס גם לזה.

אורלי לוי אבקסיס: אני חייבת לומר משהו.

אורלי לוי אבקסיס: אני מברך את חבר הכנסת דב חנין שנמצא כאן בדיון הזה והוא מאוד פעיל.

אורלי לוי אבקסיס: כשישבתי קודם עם מחלקת המחקר של הכנסת, אמרתי להם שזה בדיוק כמו בחברת "נטלי".

אורלי לוי אבקסיס: אחר-כך הזכיינים כושלים ואחר-כך צריך להחליף.

אורלי לוי אבקסיס: זאת אותה גברת בשינוי אדרת.

דב חנין: אחר-כך העובדים מועסקים בצורה "דפוקה" וגם הילדים משלמים את המחיר.

מיכל כהן: אני אשמח להגיב.

אורלי לוי אבקסיס: בואו נמשיך בצורה מסודרת.

אורלי לוי אבקסיס: מייד לאחר שנסיים את הסקירה הזאת ניתן למשרד החינוך להגיב.

מריה רבינוביץ: התכנית תצא לדרך בשנה הבאה.

מריה רבינוביץ: את התכנית יפעיל זכיינים שיזכו במכרז של משרד החינוך, שפורסם בחודש יוני.

מריה רבינוביץ: במכרז הזה יש דרישה לשלושה מודלים.

מריה רבינוביץ: במשרד החינוך מפרטים את שלושת המודלים.

מריה רבינוביץ: למה זה חשוב?

מריה רבינוביץ: בעצם המסגרות ללימודי יום ארוך שקיימים היום, רוצים להאריך את פעולתם עד לשעה 16:00 לחמישה ימים בשבוע.

אורלי לוי אבקסיס: נפסיק כאן את הסקירה.

אורלי לוי אבקסיס: לא נשאר לנו הרבה זמן.

אורלי לוי אבקסיס: משרד החינוך, בבקשה.

אורלי לוי אבקסיס: מה קורה עם המכרז?

מיכל כהן: אני סמנכ"לית משרד החינוך.

מיכל כהן: אני מקווה שבסוף התגובה שלי את תהיי פחות סקפטית.

מיכל כהן: קודם כל, יצאנו להחלטת ממשלה, כמו שכולכם יודעים, בחודש ינואר.

מיכל כהן: החלטת הממשלה בנושא מבחן התעסוקה שונתה בחודש אפריל, כפי שציינתם.

מיכל כהן: החלטת הממשלה מדברת על מהלך של 5 שנים ויישום אשכולות 1 עד 3 ופיילוט באשכולות 4 עד 6 בשנת הלימודים הבאה.

מיכל כהן: כן, משרד החינוך מתעקש על סטנדרט שירות כדי שזה לא יהיה בייביסיטר.

מיכל כהן: אני לא אומרת שכך המצב היום אבל אנחנו אומרים מה אנחנו יודעים לעשות.

מיכל כהן: בוועדה המשותפת לה היו שותפים גם האוצר, גם התמ"ת וגם השלטון המקומי החלטנו על סטנדרט השירות.

מיכל כהן: סטנדרט השירות אומר: כמחצית מהזמן תהיה לטובת הלמידה, מחצית מהזמן לטובת העשרה והזנה.

מיכל כהן: אדוני, הזנה לא נכנסת למכרז הזה, ההזנה תינתן בנפרד.

מיכל כהן: כמו שאנחנו יודעים היום להפעיל את ההזנה בישובי הצו, אנחנו נפעיל את ההזנה באשכולות 1 עד 3.

מיכל כהן: זה לעניין ההזנה, עם הביקורת ועם הסטנדרט של הזנה בהתאם לכל הקריטריונים של הבריאות וכן הלאה.

מיכל כהן: לגבי המכרז.

מיכל כהן: אני אדבר על הדרישות הגבוהות.

מיכל כהן: אני לא יודעת מה זה דרישות גבוהות, אני יודעת מה זה דרישות של משרד החינוך.

מיכל כהן: מרגע שמשרד החינוך לקח על עצמו להפעיל בתוך המסגרת שלו עובדים, הוא צריך לדאוג שהעובדים יוכלו לעבוד כמו שאנחנו חושבים עם ילדים צעירים.

מיכל כהן: זאת אומרת, נתנו במכרז 4 קטגוריות.

מיכל כהן: פה אני אזים חלק מהשמועות או האמירות.

מיכל כהן: הקטגוריה הראשונה היא מורים שעובדים במסגרת, שעובדים בבית הספר, לצורך העניין, ורוצים לקבל שכר נוסף.

מיכל כהן: זאת קטגוריה ראשונה.

מיכל כהן: קטגוריה שנייה הם מדריכים מומחים.

מיכל כהן: הרי אמרנו שאם זאת תכנית העשרה – היום יש לנו את קרן קר"ב, מיל"ת.

מיכל כהן: אנחנו יודעים מה זה מדריכים מומחים.

מיכל כהן: לא כל מורה יכול לעשות משהו שהוא לא למד.

אורלי לוי אבקסיס: אם מרחיבים את יום הלימודים ליום לימודים ארוך, למה לא להשתמש עם המורים מתוך המערכת אלא לקחת עובדים חיצוניים, עובדי קבלן, שזאת סוגיה בפני עצמה.

אורלי לוי אבקסיס: גם פה אנחנו עושים סוג של מעמדות.

מיכל כהן: זאת תכנית תוספתית וזה לא הארכת יום הלימודים כמו יוח"א.

מיכל כהן: זאת תכנית תוספתית שיש לה תקציב נתון.

מיכל כהן: לא סתם אני משתמשת בטרמינולוגיה של לא צהרון אלא תוספת ליום הלימודים, העשרה בתום יום הלימודים.

מיכל כהן: לנושא מפעילי הצהרונים.

מיכל כהן: כן אפשרנו מפעילי צהרונים נבחרים.

מיכל כהן: כמובן שהם יצטרכו לעמוד בסטנדרט.

דב חנין: למה לא רשויות מקומיות אם זה תוספת ליום הלימודים?

מיכל כהן: גם רשויות מקומיות יוכלו להפעיל, כמובן בהתאם לתנאים.

מיטל להבי: אבל היום רשויות מקומיות פועלות בהתאם לתנאים.

מיטל להבי: הרי אי-אפשר להפעיל צהרון בלי התנאים שלכם.

אורלי לוי אבקסיס: נציגת השלטון המקומי, תעני על השאלה הזאת כי זה חשוב לי מאוד שאנחנו לא נעבור לנושאים אחרים.

אורלי לוי אבקסיס: יש כל-כך הרבה נושאים ואנחנו נקיים דיון המשך.

אורלי לוי אבקסיס: למה את אומרת שזה לא ישים?

מיטל להבי: אני אומרת שזה לא ישים כיוון שכבר היום רשויות מקומיות מפעילות צהרונים.

מיטל להבי: כבר היום הן עושות את זה באמצעות הרבה מאוד ארגונים, כל אזור לפי האופי שלו.

מיטל להבי: יש מקומות שזה עמותת הורים.

מיטל להבי: אף רשות מקומית ואף מפעיל צהרונית לא עובד ללא אישור שלכם.

מיטל להבי: ללא רישיון לקייטנה, ללא עמידה בסטנדרטים פיזיים.

אורלי לוי אבקסיס: אתם נדחקים מפה במסגרת החדשה?

מיטל להבי: אנחנו נדחקים, אבל אני לא מבינה למה לא לקחת את המסגרות הקיימות, בתנאי שהם עומדים בסטנדרטים של הרישיון שלכם?

מיטל להבי: בלאו הכי הם לא היו פועלים אצלנו בלי לעמוד בסטנדרטים שלכם.

מיטל להבי: למה לא לסבסד אותם?

מיטל להבי: למה לקחת מפעיל ענק לכל המערך הכללי של מדינת ישראל שיעשה לנו את אותה תכנית חינוך?

מיטל להבי: זה לא נכון.

מיכל כהן: אתם לא נותנים לי לסיים ואתם בונים תילים.

אורלי לוי אבקסיס: תקשיבו, אם תוך כדי דיון עולה שאלה, נבקש התייחסות ממי שהוא מומחה בתחום או שיש לו ידע מסוים.

אורלי לוי אבקסיס: אני מקציבה לך 3-4 דקות ועוברים הלאה וכל אחד אומר מה שיש לו על כל הדברים בעולם.

אורלי לוי אבקסיס: עולה שאלה?

אורלי לוי אבקסיס: אנחנו נדון בה.

אורלי לוי אבקסיס: אני מבטיחה לכולם שכבר בשבוע הבא נוסיף לסדר היום דיון המשך.

אורלי לוי אבקסיס: אנחנו לא נצליח למצות את הדיון הזה ולא נשאר לנו זמן עד לתחילת שנת הלימודים.

אורלי לוי אבקסיס: אני לא יודעת מה יקרה עם המכרז ויש לי אליך שאלה ממוקדת: מה יקרה אם משרד החינוך לא יצליח ליישם בזמן?

אורלי לוי אבקסיס: אנחנו מדברים על פריסה נוספת של 7,200 מסגרות כאלה בפריסה ארצית.

אורלי לוי אבקסיס: מה יהיה עם המכרז לא יסתיים בזמן?

אורלי לוי אבקסיס: מה יהיה אם יהיו ערעורים על המכרז?

אורלי לוי אבקסיס: בדרך-כלל יש ערעורים על מכרזים כאלה.

אורלי לוי אבקסיס: יכול להיות שלא ייגשו מספיק זוכים.

אורלי לוי אבקסיס: מפעיל אחד לא יוכל להפעיל 7,200 מסגרות.

אורלי לוי אבקסיס: מה יקרה בתפר?

אורלי לוי אבקסיס: מה יקרה עם אותם זכאים?

אורלי לוי אבקסיס: הם יישארו בתמ"ת?

אורלי לוי אבקסיס: הם יישארו ברשויות המקומיות?

אורלי לוי אבקסיס: מה יקרה איתם?

אורלי לוי אבקסיס: הם יישארו תלויים באוויר?

אורלי לוי אבקסיס: על זה אני רוצה תשובה ממוקדמת.

מיכל כהן: המכרז מסתיים ב-15.7.

מיכל כהן: המכרז איננו לספק אחד אלא לכמה זכיינים, בדיוק מהרעיון שלא לרכז את כל - - -

אורלי לוי אבקסיס: אבל התנאי שם הוא שהוא יוכל להפעיל 1,000 מקומות.

מיכל כהן: כשתרצו אני אשיב.

אורלי לוי אבקסיס: אני מקשיבה לך ואני אבקש מכולם שקט.

אורלי לוי אבקסיס: התנאי הוא שהוא יפעיל 1,000 מקומות.

מיכל כהן: התחלתי עם הזמנים.

מיכל כהן: ב-15.7 אנחנו מסיימים ולכן אנחנו מצפים, כמו בכל המכרז – משרד החינוך יודע להפעיל את המכרזים האלה של שירותי חינוך, למרות כל הציניות פה.

מיכל כהן: לגבי העניין של 7,000 מוסדות.

מיכל כהן: בשנת הלימודים הבאה אנחנו מדברים על כ-2,800 מוסדות ולא 7,200 מוסדות.

אורלי לוי אבקסיס: למה?

מיכל כהן: באשכולות 1 עד 3.

אורלי לוי אבקסיס: ב-1 עד 3 אנחנו מדברים על 7,000 מסגרות.

מיכל כהן: לא.

מיכל כהן: אני רוצה לתת את ה נתונים.

אורלי לוי אבקסיס: זה מהמסמך.

אורלי לוי אבקסיס: אנחנו מדברים על 240,000 ילד זכאים.

אורלי לוי אבקסיס: זה אומר 7,000 מסגרות?

מיכל כהן: יש לנו כאלה שכבר נמצאים בתוך ישובי הצו.

מיכל כהן: זאת אומרת ש-170,000 ילדים נוספים זכאים למסגרות.

מיכל כהן: אנחנו מדברים על מספר מוסדות של 2,837, כאלה שהם ללא מסגרות יוח"א וקר"ב וכן הלאה.

מיכל כהן: זה הנתון המדויק.

אורלי לוי אבקסיס: אם אני לומדת מחקר, אני רוצה לדעת שמה שאני מקבלת זה הלכה למעשה.

אורלי לוי אבקסיס: למה יש פה פערים?

מריה רבינוביץ: זה לא מה שנשלח לנו.

מריה רבינוביץ: אולי תוכלי להסביר את הפער?

אורלי לוי אבקסיס: זאת התשובה שמשרד החינוך שלח לנו?

מיכל כהן: אנחנו שלחנו את המסמכים.

אורלי לוי אבקסיס: הם השתנו בן לילה?

מיכל כהן: לא, הם לא השתנו בן לילה.

מיכל כהן: אורלי, אנחנו משתמשים באותו מסמך.

מיכל כהן: אנחנו שלחנו אותו, אנחנו הכנו אותו.

אורלי לוי אבקסיס: אז עשיתם טעות.

מה יפית: לא עשינו טעות.

מה יפית: מוסד חינוכי יכול להיות בית ספר שיש בו 40 כיתות שהן מסגרות.

מה יפית: לא בהכרח במסגרת הזאת - - -

מיטל להבי: היא מדברת על כיתות והיא מדברת על מוסדות.

מיטל להבי: אבל מה לעשות, כשמדברים על כיתות - - -

אורלי לוי אבקסיס: כמה מילים לסיום.

אורלי לוי אבקסיס: משרד החינוך שלח למוכר שאינו רשמי - - -

קריאה: הבוקר הגיע מכתב של הפיקוח, שההפעלה תתחיל לאחר החגים.

קריאה: מישהו יודע מה זה לאחר החגים?

קריאה: הבוקר הגיע מכתב שהמפקח שלח, שההפעלה בפועל תתחיל לאחר החגים.

רחל עזריה: מה ההורים אמורים לעשות עד החגים?

רחל עזריה: לא לעבוד?

רחל עזריה: להתפטר מהעבודה?

רחל עזריה: לקחת חופשת לידה?

רחל עזריה: חופשת צהרון?

אורלי לוי אבקסיס: חבר'ה, אני אוהבת מאוד דיון חי, דיון ערני.

אורלי לוי אבקסיס: אני יודעת שזה מקפיץ את כולנו כי עולות פה שאלות נוספות.

אורלי לוי אבקסיס: אתמול שקיבלתי את המחקר, זה לא עלה.

אורלי לוי אבקסיס: אחרי החגים?

אורלי לוי אבקסיס: זה ממש אוניברסיטה.

אורלי לוי אבקסיס: יפה, הילדים יהיו בבית, יש להם חופש מוארך.

אורלי לוי אבקסיס: "בתחילת שנת הלימודים תשע"ג יחל תהליך הרישום וההפעלה תחל לאחר החגים".

מיכל כהן: אנחנו מדברים על תאריך ההפעלה לאחר החגים, בהחלט.

מיכל כהן: כמו שאתם יודעים ה-15.7 - - -

אורלי לוי אבקסיס: הבנו.

אורלי לוי אבקסיס: זאת נקודה חדשה לנו.

אורלי לוי אבקסיס: לא קיבלנו את זה, זה משהו שיצא כנראה הבוקר.

אורלי לוי אבקסיס: במקביל, מחלקת המחקר של הכנסת תערוך שינויים באותו דוח שאתם אומרים שיש פערים.

אורלי לוי אבקסיס: יש פערים אבל את שניהם אתם הבאתם.

אורלי לוי אבקסיס: בחלק מהמקרים התייחסתם לבתי ספר ובחלק למבנים - - -

מיכל כהן: זה אותו מסמך.

מיכל כהן: אני ציטטתי - - -

אורלי לוי אבקסיס: יש פה את עורכת המחקר.

מיכל כהן: אני שלחתי למריה את החומר.

אורלי לוי אבקסיס: אבל, כששלחת לה - - -

מיטל להבי: אתם משתמשים בטרמינולוגיה שונה.

מיטל להבי: יש הבדל בין מוסד לבין כיתה.

מיטל להבי: זה הבדל מהותי.

מיכל כהן: אני דיברתי על מוסדות.

אורלי לוי אבקסיס: אנחנו נעצור לשנייה אחת של שקט.

אורלי לוי אבקסיס: תיראו, עלו פה יותר מידי דברים שמטרידים כל אחד ואחד מאיתנו, בין אם הוא הורה, בין אם הוא מפעיל, בין אם הוא שייך לשלטון המקומי.

זיו בר: אני מייצג את מרכז השלטון המקומי.

אורלי לוי אבקסיס: יכול להיות ששאלתו של חבר הכנסת דב חנין נוגעת גם אליך.

אורלי לוי אבקסיס: כשאתן לך את זכות הדיבור תענה לשניהם.

אורלי לוי אבקסיס: בשבוע הבא תהיה פה ישיבת המשך.

אורלי לוי אבקסיס: אנחנו נסדר את המסמך בהתאם לתשובות המסודרות שלכם ונדבר באותה הטרמינולוגיה.

אורלי לוי אבקסיס: כשנדבר על כיתות, זה יהיה כיתות.

אורלי לוי אבקסיס: כשנדבר על מסגרות, אלה יהיו מסגרות.

אורלי לוי אבקסיס: מה שבטוח הוא, שאנחנו מדברים רק על אשכולות 1 עד 3, כאשר ההמלצה היתה להגיע גם למעמד הביניים.

אורלי לוי אבקסיס: בירושלים זה לא יקרה.

אורלי לוי אבקסיס: כל הנושא של הצהרונים שהופעלו על-ידי המערכת של ה שלטון המקומי, ייפלטו החוצה.

אורלי לוי אבקסיס: חבר הכנסת, דב חנין, בבקשה.

דב חנין: גברתי הסמנכ"לית.

דב חנין: אני רוצה להקדים לשאלה שלי משפט אחד כדי שלא תרגישו מותקפים או משהו כזה.

דב חנין: אנחנו מאוד מוטרדים ומאוד חרדים אבל ברור לנו שמשרד החינוך באמת מנהל פרויקט בהיקף מאוד גדול, של שינוי גדול, שאנחנו מברכים עליו.

דב חנין: אתם עושים עבודה מאוד מאוד מאומצת.

דב חנין: אנחנו לא באים פה לתקוף אתכם, אנחנו באים לברר ולשאול דברים שמטרידים אותנו.

דב חנין: לקראת הדיון הבא, אני מבקש לשאול אותך שאלה מאוד כבדה: יש לי תחושה שאתם הולכים במסלול לא נכון.

דב חנין: כל המסלול הזה של מיקור חוץ, העסקה במתכונת לא ישירה, זה אולי נראה לכם דרך קצרה ופשוטה לנהל עניינים כדי לא לקחת עובדים וכדי לא להגדיל את המערכת.

דב חנין: הניסיון מלמד, גם במערכת החינוך, שזה מביא לתוצאות איומות.

דב חנין: את אומרת מכרזים, אני רואה את כל הסאגה הנוראה הזאת של אחיות בתי הספר עם מכרזים שאנחנו תקועים איתם שנים אחרי שהם כבר התבצעו, עם תוצאות בעייתיות, עם מחיר לעובדים ולעובדות, למערכת החינוך, לילדים.

דב חנין: אני יודע שזאת לא שאלה שאת יכולה לענות עליה כרגע אבל אני מאוד אשמח, נוכח ההחלטה של יושבת הראש לקיים דיון המשך, שתבואו אלינו עם תשובה מסודרת של ניסיון לחשוב האם זה באמת האפיק הנכון?

דב חנין: אולי נכון, דווקא במהלך כל-כך גדול, להתחיל אותו בדרך יותר מבוססת, יותר רצינית.

דב חנין: יש שלטון מקומי, יש פה בעלי ברית, יש פה המון ניסיון שהצטבר ואפשר לעשות את זה בדרך אחרת.

דב חנין: מערכת החינוך תהיה מערכת ציבורית מהתחלה ועד הסוף.

אורלי לוי אבקסיס: תודה רבה לחבר הכנסת דב חנין.

אורלי לוי אבקסיס: אני רק רוצה להבהיר: אנחנו מודעים לזה שהזמן היה קצר, שההתראה היתה קצרה.

אורלי לוי אבקסיס: יכול להיות שאפילו התעריפים או התמחור שניתן הוא לא מספיק.

אורלי לוי אבקסיס: משיצאנו לדרך, איך אנחנו ממזערים נזקים ומרחיבים את השירות עד כמה שאפשר?

אורלי לוי אבקסיס: כמו שחבר הכנסת חנין אמר, וכמו שאמר חבר הכנסת אורי מקלב שיזם את הדיון הזה, ישנם מערכות קיימות בשטח שפועלות באופן שוטף.

אורלי לוי אבקסיס: פרט לנושא הזה, שהם כנראה ימצאו עצמם מחוץ לאותה תכנית שהולכת להיות מיושמת, יש פה את הטרגדיה האישית של כל אותם אנשים שיהיו גם מחוסרי עבודה.

אורלי לוי אבקסיס: אבל, גם היישום בתוך התכנית, כפי שאתם מתכוונים להפעיל אותה, הוא מאוד מבעייתי ואולי אפילו בלתי אפשרי.

אורלי לוי אבקסיס: לכן המחשבה כן על שיתוף פעולה, אולי אפילו לזמן הביניים, עד אשר נוכל לעמוד על הרגליים ולעשות תכנית ארוכת טווח כמו שצריך, יש מקום לשקול שיתופי פעולה תוך שימוש בכוחות הקיימים היום כדי להגיע וכדי לתת כמה שיותר מענים גם בתקציבים הקיימים.

אורלי לוי אבקסיס: בסופו של דבר מה שיקרה הוא שלא נצליח לנצל אפילו את התקציב הקיים עכשיו.

אורלי לוי אבקסיס: יש לי את החשש הזה והוא חשש שנשען על עבר, שנשען על אירועים.

אורלי לוי אבקסיס: אם בשנה שעברה נשארו למעלה מ-150 מיליון שקלים עודפים מאותו סבסוד להורים – כלומר, היו 240 או 250 מיליון שקלים ונוצלו רק 100 מיליון ונשאר עודף של 150 מיליון.

אורלי לוי אבקסיס: מה נעשה עם זה?

אורלי לוי אבקסיס: זה הלך למקום אחר, למרות שזה היה כסף צבוע.

אורלי לוי אבקסיס: זה לא משנה, יכול להיות שזה הלך למטרה נהדרת וטובה אבל זה לא קשור כי זה היה מיועד לזה.

אורלי לוי אבקסיס: אם אנחנו לא נחשוב על הדברים האלה מבעוד מועד – לכן אני מברכת את חבר הכנסת אורי מקלב שעשה את זה.

אורלי לוי אבקסיס: שלא יהיה מצב שבדיעבד נשאל איפה הכסף ושפספסנו את השנה הזאת וכדומה.

אורלי לוי אבקסיס: הורים קורסים תחת הנטל של התשלומים האלה.

אורלי לוי אבקסיס: בסופו של דבר, במקום להיטיב איתם, אנחנו ניקח להם גם את מה שיש להם עכשיו.

אורלי לוי אבקסיס: השעה 11:00.

אורלי לוי אבקסיס: אני אתן להם להגיב ואנחנו שולחים אתכם לעשות שיעורי בית ולהגיע באמת למקום של ניסיון הידברות ולהציג לנו משהו לתחום הביניים, לזמן הביניים, כדי שבסוף לא נגיד שכספים הלכו לאיבוד ושהתעוררנו מאוחר מידי.

אורלי לוי אבקסיס: זה יכול להיות הוראת שעה עד אשר תפעל התכנית.

מיכל כהן: גברתי, אני אודה לך אם יתנו לי רק דקה.

מיכל כהן: ראשית, אני לא יודעת מאיפה האמירה שלא ישבנו יחד.

מיכל כהן: יושב פה נציג השלטון המקומי, יושבים פה נציגי התמ"ת, יושבים פה נציגי האוצר.

מיכל כהן: יש ועדה משותפת שיושבת מידי זמן.

מיכל כהן: אנחנו בתוך המשרד כולנו עובדים ביחד.

מיכל כהן: זה חדש.

מיכל כהן: ישנן כמה טעויות.

מיכל כהן: תהיה הפעלה גם של רשויות.

מיכל כהן: אנחנו לא מוציאים אנשים החוצה, אנחנו מזמינים אנשים פנימה.

מיכל כהן: זה דבר שני.

מיכל כהן: דבר שלישי.

מיכל כהן: יש פה כמה אמירות, גם לגבי הזמן.

מיכל כהן: אני לא מצפה שיברכו את משרד החינוך, אבל אני מצפה שכל אחד שיודע מה המשמעות של להרים מגה פרויקט כזה בלי פשרות - אני לא מרגישה שאנחנו עושים פשרות.

מיכל כהן: גם לעניין של מיקור החוץ, אבל ה בטחנו שנגיב על זה בפעם הבאה.

מיכל כהן: גם לזה יש עניין.

מיכל כהן: אני רוצה להתייחס לירושלים כי כבר היינו בדיון אחר.

מיכל כהן: ברגע שיש תקציב נתון אתה צריך להחליט האם אתה מתפשר על סטנדרט השירות ומאפשר את כל מה שמישהו תכנן לאפשר או שאתה אומר: הדבר הראשון זה הילדים.

מיכל כהן: אם הילדים יזכו לשירות איכותי, הרי גם ב-60 מיליון - - -

אורלי לוי אבקסיס: לא, לא.

אורלי לוי אבקסיס: אני חייבת לומר משהו.

אורלי לוי אבקסיס: אני אולי חדשה כי זאת קדנציה ראשונה שלי אבל בהחלט אני לא חדשה בעשייה.

אורלי לוי אבקסיס: אני חברה בוועדת העבודה הרווחה והבריאות.

אורלי לוי אבקסיס: העברנו חוקים, גם פרטיים שלי וגם אחרים ואני מעורבת בהם בהמון ועדות אחרות.

אורלי לוי אבקסיס: תמיד אנחנו מסתכלים על דור הביניים.

אורלי לוי אבקסיס: קוראים לזה "דור המדבר", תקראו לזה שלב הביניים.

אורלי לוי אבקסיס: תמיד יש לנו פיתרונות זמניים.

אורלי לוי אבקסיס: אנחנו רוצים את הכי טוב אבל מה קורה בינתיים, לא קורה כלום?

אורלי לוי אבקסיס: יהיה ואקום?

אורלי לוי אבקסיס: את אומרת שאת רוצה את הסטנדרט הכי גבוה, גם אני רוצה אותו.

אורלי לוי אבקסיס: אבל בינתיים, עד שאני אוכל ליישם אותו בתקופה הקרובה – כאשר אנחנו מסתכלים על שנת הלימודים הקרובה אנחנו נצטרך למצוא איזה פיתרון ביניים שייתן מענה אמיתי.

אורי מקלב: אם הבנו נכון, כל אלה שקיבלו שנה שעברה הכרה כמפעילי צהרונים ימשיכו?

אורי מקלב: כך אני הבנתי מדברייך.

מיכל כהן: אמרתי שהרשויות - - -

זיו בר: בשם השלטון המקומי אני רוצה להגיב.

אורלי לוי אבקסיס: בואו נעשה סדר, אנחנו חורגים מהזמן ואני אקבל נזיפה מהנשיאות.

זיו בר: אני רוצה להתייחס בשם מרכז השלטון המקומי.

זיו בר: אנחנו גם חברים בוועדה הבין משרדית.

מיטל להבי: חבל שאתם לא מעדכנים את הנציגים בשלטון המקומי במה שקורה.

אורלי לוי אבקסיס: אם יש בן אדם פעיל שמייצג את השלטון המקומי ואת האינטרסים - - -

מיטל להבי: נושא חינוך לגיל הרך, וחבל שאתם לא שואלים את השטח.

גלי עציון: כל עירייה וכל רשות היא אוטונומית.

גלי עציון: עם כל הכבוד – אני מנעמ"ת אבל אני מעורבת בהרצלייה.

גלי עציון: היה מכרז מאוד גדול, מאוד לקח סטנדרטים.

גלי עציון: זה לא הולך ב"חאפ לאפ" שהם מדברים פה.

גלי עציון: אין שום סיכוי שזה יעבוד גם ב מחיר זול וגם באיכות סבירה.

גלי עציון: אגב, ההורים בכלל לא קיימים במשוואה הזאת.

גלי עציון: אנחנו שולחים את הילדים.

גלי עציון: אף אחד לא יגיד לנו: למה?

גלי עציון: כמה?

גלי עציון: איך?

גלי עציון: תבואו, תקחו, תגידו תודה.

גלי עציון: זה ממש לא עובד כך.

אורלי לוי אבקסיס: זה בעיריית ירושלים, עיריית תל-אביב, הרצלייה.

אורלי לוי אבקסיס: בואו נשים את זה רגע בצד.

זיו בר: אני רוצה להתייחס כי אנחנו חברים בוועדה.

זיו בר: קודם כל, לגבי הנימה פה.

זיו בר: אני לא סנגור של משרד החינוך אבל אני לא רוצה לומר רק מה לא אלא גם מה כן.

זיו בר: יש 81 רשויות שנכנסות - - -

אורלי לוי אבקסיס: מה זאת אומרת נימה?

אורלי לוי אבקסיס: אל תדבר איתי עכשיו על נימה.

אורלי לוי אבקסיס: הדברים שלנו היו ברורים, אנחנו רוצים לדעת מה קורה.

זיו בר: רק שנייה.

זיו בר: 170,000 ילדים ייכנסו לתכנית הזאת.

זיו בר: אנחנו ראינו את המציאות הקודמת של הסטנדרטים ושל הפיקוח.

זיו בר: את הדברים האלה אנחנו מנסים לשנות.

זיו בר: יש כאן עדיין אתגרים כי זה מהלך מאוד רחב.

זיו בר: מדברים על ילדים בגילאי 3-4.

זיו בר: גננת וסייעת כנראה לא יספיקו וגם על זה אנחנו יודעים שעובדים.

זיו בר: מה קורה עם המפעילים הפרטיים?

זיו בר: יש מספר אתגרים שכן צריך לתת עליהם את הדעת והדיון הזה חשוב.

זיו בר: לדעתי, המבחן שלנו והמבחן הגדול לתכנית לאומית כזאת רחבה זה גם מה אנחנו מסתכלים לשלב הבא, למעמד הבינוני, לאשכולות 4 עד 10 כי זה כבר עומד בפתח.

אורלי לוי אבקסיס: הוא נפלט לגמרי החוצה בכל שנת הלימודים הקרובה.

אורלי לוי אבקסיס: אנחנו הולכים על מה שדחוף.

אורלי לוי אבקסיס: מה שדחוף זאת שנת הלימודים הקרובה ועל זה אנחנו מדברים.

אורלי לוי אבקסיס: עכשיו אתה מדבר איתי על משהו עתידי.

אורלי לוי אבקסיס: גם לפני חודשיים אמרו ש-4 עד 7 יהיו בתוך התכנית וזה לא בתוך התכנית.

זיו בר: מול האוצר צריך לעשות את המאבק הזה.

אורלי לוי אבקסיס: בוא נהיה ענייניים ובוא נדבר על מה שיש ומה שאין ולא על מה שאנחנו רוצים ועל איזו אוטופיה שיש לנו בראש.

אורלי לוי אבקסיס: תודה.

מיטל להבי: כדי לעשות משהו בשנת הלימודים הקרובה - - -

איטה עטייא: מה עם משרד התמ"ת?

איטה עטייא: הכנו את הפרויקט הזה - - -

אורלי לוי אבקסיס: מייד אחריה את תגיבי.

מיטל להבי: כדי לעשות את הפרויקט הזה לשנה הקרובה, אני מציעה שנעסוק רק במקומות שאין היום מועדוניות.

מיטל להבי: עם כל הכבוד, במקום שהמועדוניות כבר עובדות, אם על-ידי מפעיל עירוני ואם על-ידי חברת בת עירונית ואם על-ידי גורמים שמפעילים את המועדוניות – תעזבו את המועדוניות שעובדות ועל זה צריך לעשות דיון ארוך טווח.

מיטל להבי: כרגע מדברים על 170,000 ילדים שרוצים להכניס אותם למסגרות והם לא קיימים בתוך המסגרת – אפשר לעבוד במקום שזה לא קיים.

מיטל להבי: כל השיטה שלפיה אנחנו מבזרים את יום הלימודים לשני גורמים - -

קריאה: אבל אז זה לא יוזיל את המחירים.

אורלי לוי אבקסיס: הבנו, תודה.

אורלי לוי אבקסיס: משרד התמ"ת בבקשה.

איטה עטייא: משרד התמ"ת מנהל את הפרויקט הזה בערך משנת תשס"ח על-פי מדרג כספי שעלה משנה לשנה.

איטה עטייא: התחלנו עם 10 מיליון שקלים, והיום אנחנו עם 230 מיליון שקלים.

איטה עטייא: אנחנו פועלים לפי החלטות ממשלה.

איטה עטייא: התקבלה החלטת טרכטנברג.

איטה עטייא: העברנו את הפיקדון של אשכולות 1 עד 3 למשרד החינוך.

איטה עטייא: אני יכולה לומר שעסקנו ועשינו הרבה מאוד מפגשים.

איטה עטייא: זה לא עניין של מה בכך, להעביר מערכת קיימת, חיה ונושמת למשרד החינוך.

איטה עטייא: אני מעריכה ומקווה שהדברים יסתדרו.

איטה עטייא: זה לא כמו שזה נראה, זה הרבה יותר מתואם ומשולב ממה שזה נראה כלפי חוץ.

אורלי לוי אבקסיס: מה לגבי העודפים שלא השתמשתם בהם?

מיטל להבי: זה בגלל שתהליך ההכרה הוא מסובך.

מיטל להבי: בסוף ההורה צריך למלא את המסמכים.

איטה עטייא: בסדר.

איטה עטייא: אי-אפשר כל ישיבה לחצוב בליסטראות.

איטה עטייא: אנחנו את הדברים האלה מזכירים כבר 5 שנים.

אורי מקלב: עד החגים תמשיכו להפעיל את הצהרונים?

איטה עטייא: שני משפטים ואז ה כול יהיה ברור.

איטה עטייא: אנחנו, על-פי החלטות ממשלה, ממשיכים להפעיל מאשכולות 4 ואילך.

איטה עטייא: מ-4 עד 7 לכלל האוכלוסייה, מ- 4 עד 10 - - -

אורלי לוי אבקסיס: בלי פיקוח על המחיר.

איטה עטייא: דקה.

איטה עטייא: זה מה שיהיה.

איטה עטייא: נכון להיום, מתחילת הפרויקט – מעולם לא היה פיקוח על המחיר, זה לא דבר חדש.

אורלי לוי אבקסיס: זה מה שאני אומרת, זה לא יהיה.

איטה עטייא: מעולם לא היה.

איטה עטייא: היתה הגדרה של תעריף מקסימאלי שאנחנו מממנים שזה בין 400 שקלים במקסימום ל-250 במינימום.

איטה עטייא: כך פעל הפרויקט עד כה.

איטה עטייא: הפרויקט הזה נמצא בסוג של פיקדון במשרד התמ"ת.

איטה עטייא: תוך 4 שנים הוא אמור לעבור למשרד החינוך.

איטה עטייא: כל עוד זה נמצא אצלנו, זה ימשיך להתנהל בכללים שנקבעו על-פי החלטות ממשלה.

איטה עטייא: זה הכול.

איטה עטייא: היו לנו 230 מיליון שקלים.

איטה עטייא: מתוכם, אנחנו נשתמש השנה ב-110 מיליון שקלים.

איטה עטייא: 100 המיליון הנותרים - - -

אורלי לוי אבקסיס: זה 120 מיליון.

אורלי לוי אבקסיס: לאן נעלמו לנו 20 מיליון?

איטה עטייא: לקחו 20 מיליון לכל הפרויקט של האסבסט במעונות היום.

איטה עטייא: היה פרויקט של החלפת גגות.

אורלי לוי אבקסיס: אני אמרתי, זה העניין.

אורלי לוי אבקסיס: גם אם הכסף צבוע – גם אם זאת מטרה נעלה, זאת לא הקופה הקטנה של כל מה שקשור לתמ"ת או להפעלה של דברים אחרים.

אורלי לוי אבקסיס: זה מדבר על סבסוד להורים?

אורלי לוי אבקסיס: תסבסדו.

איטה עטייא: אף אחד לא לקח את הכסף.

איטה עטייא: אם יהיו מספיק ילדים שיסובסדו - - -

אורלי לוי אבקסיס: לא.

אורלי לוי אבקסיס: עשיתם קריטריונים לסבסוד שלא מספיק - - - סליחה, יש מספיק ילדים במדינה הזאת ויש מספיק הורים שמבקשים סבסוד.

אורלי לוי אבקסיס: אתם קובעים קריטריונים מסוימים, שאנשים שיכולים לעמוד בהם אוטומטית, כמעט כמו פסיכומטרי – אתם יודעים מה?

אורלי לוי אבקסיס: תגידו רק מי שיש לו עיניים כחולות, ואז תגידו: מה אתם רוצים?

אורלי לוי אבקסיס: לא היו מספיק ילדים.

אורלי לוי אבקסיס: תקשיבי לי טוב.

אורלי לוי אבקסיס: קבעתם קריטריונים שמראש לא יהיו מביאים לניצול מקסימאלי של התעריף שהיה לכם של התקציב שהיה לכם.

אורלי לוי אבקסיס: טעיתם בהכנה.

אורלי לוי אבקסיס: אני לא יודעת אם זה במכוון או בשוגג.

אורלי לוי אבקסיס: טעיתם בלהכין את תכנית העבודה שלכם.

אורלי לוי אבקסיס: הייתם יכולים לדעת כמה יכולים ליהנות ובונים מערכת כזאת שתביא לניצול מקסימאלי ולא לעודפים שיחזרו אחר-כך לאוצר, לאסבסט א לדברים אחרים, ששם צריך לתמחר מקופה אחרת.

איטה עטייא: הייתי שמחה להסביר - - -

אורלי לוי אבקסיס: את תסבירי בשבוע הבא, תודה.

אורלי לוי אבקסיס: רק הודעת לנו שנשארו עודפים, זה חשוב לנו לדעת.

איטה עטייא: סליחה - - -

אורלי לוי אבקסיס: ולא בפעם הראשונה.

איטה עטייא: אני אשמח פעם להסביר בארבעה משפטים.

איטה עטייא: תאמיני לי, זה יהיה הרב ה יותר ברור לכולם.

איטה עטייא: החלטות ממשלה יש להן תאריך שהן נקבעות.

איטה עטייא: הכסף עבר בתאריך מסוים.

איטה עטייא: אנחנו התחלנו לפעול מהרגע שהכסף הזה עבר - - -

אורלי לוי אבקסיס: לא, אנחנו ניהלנו פה כמה ועדות, גם לגבי זה שהורים לא ידעו מה הקריטריונים שלהם, גם לגבי הרישומים, גם לגבי המערכת הקולית הזאת שעשיתם במיקור חוץ.

אורלי לוי אבקסיס: אנשים היו שולחים, עד שהיו מקבלים, הם אפילו לא ידעו איפה הם עומדים.

אורלי לוי אבקסיס: אני מכירה את זה, אני חברה בוועדה ולא מהיום.

רחל עזריה: יש פה שני דברים.

אורלי לוי אבקסיס: תכף אני מקבלת נזיפה, משפט אחד.

רחל עזריה: אחד, אני רוצה לחזור לעניין של ירושלים.

רחל עזריה: זה לא היה בגלל הסטנדרטים, זה היה בגלל ההחלטה שלא לבדוק האם ההורים עובדים או לא.

רחל עזריה: זאת החלטה שבעיניי היא לא רלוונטית כאשר מחאת הקיץ היתה בדיוק של מעמד הביניים, של ההורים שעובדים, שלא מחזיקים מעמד.

רחל עזריה: זה דבר אחד.

רחל עזריה: הדבר השני: הסיפור של התמ"ת וזה שנשארו עודפים, זה בגלל המיקור חוץ, זה בגלל אותן בעיות.

רחל עזריה: דיברתי בוועדת טרכטנברג ואני ביקשתי להעביר את זה מהתמ"ת למשרד החינוך.

רחל עזריה: הבעיה היא, שאני רואה את החוזה הזה ואני קראתי אותו.

איטה עטייא: זה עובר.

רחל עזריה: הוא נראה יותר מידי דומה לתמ"ת.

רחל עזריה: אנחנו הולכים להיכנס לאותם "ברוכים" שנכנסנו, לאותו מיקור חוץ ולאותן בעיות.

רחל עזריה: כשיש לנו בעיה, אין לנו למי לפנות.

רחל עזריה: אנחנו פשוט חוזרים על עצמנו, במקום שזה יהיה של משרד החינוך.

מיכל כהן: אחריות של מנהל בית ספר - - -

רחל עזריה: במקום שזה יהיה יוח"א.

רחל עזריה: אנחנו יודעים איך זה קורה גם בחברות העירוניות.

אורלי לוי אבקסיס: אנחנו סיימנו את הדיון עכשיו.

אורלי לוי אבקסיס: היום זה היה סוג של פיילוט בניהול של ועדה ברשותי.

אורלי לוי אבקסיס: אני אוהבת דיונים כאלה, תשמרו את האנרגיות הללו גם להמשך, זה יהיה מאוד מעניין.

אורלי לוי אבקסיס: תעשו את זה יותר מסודר.

אורלי לוי אבקסיס: בפעם הבאה אהיה פחות סובלנית.

אורלי לוי אבקסיס: בפעם הבאה נעשה את זה בצורה יותר מסודרת אבל יתכן שאנחנו נעבור כמה פעמים למשרדי הממשלה, לנוגעים בדבר, כאשר מתעוררות שאלות מהשטח.

אורלי לוי אבקסיס: אף אחד לא יודע את הדברים כמו מי שנמצא בשטח, מי שמפעיל וכמובן נציגות הורית.

אורלי לוי אבקסיס: אם ההורים אומרים שלא לקחו אותם בחשבון, לא שאלו אותם ושהם לא חלק מהתהליך הזה ואנחנו יודעים שהולכת להיות בעיה בדור הביניים, כלומר, בהעברה בין זה לבין זה, אני רוצה שתהיה פה איזו אמירה לגבי התפר הזה.

אורלי לוי אבקסיס: אנחנו לא רוצים שוב פעם להגיע למצב של אי ניצול תקציב.

אורלי לוי אבקסיס: אי ניצול תקציב זאת אומרת שמישהו סבל מזה ומישהו לא קיבל את הזכות שמגיעה לא על-פי חוק, וזה לא יקרה פה.

אורלי לוי אבקסיס: חבר הכנסת אורי מקלב, המציע, משפט אחרון ואנחנו ניפגש פה בשבוע הבא.

אורי מקלב: שמעתי כאן מהדוברים ששאלו מדוע האווירה הזאת?

אורי מקלב: קודם כל, זכותנו וחובתנו גם לבקר וגם לשאול שאלות ולפקח.

אורי מקלב: זאת חובתנו ולא רק זכותנו.

אורי מקלב: מי ששמע את הדברים של יושבת הראש וגם שלי מתחילת הישיבה, אמרנו מה אנחנו רוצים ללמוד.

אורי מקלב: יש מכרז גדול ואנחנו לא רוצים להיות מהצועקים בדיעבד.

אורי מקלב: היינו שמחים לקבל תשובות על השאלות ששאלנו והיינו גם מודים לכם על-כך.

אורי מקלב: גם היום אנחנו חושבים באופן ברור שהתכנית היא חשובה מאוד.

אורי מקלב: אנחנו רוצים לדעת האם היא ישימה?

אורי מקלב: האם היא לא מפלה?

אורי מקלב: תוך כדי הישיבה עלתה שאלה שלא קיבלנו עליה תשובה: מה יהיה עם כל האשכולות מ-1 עד 3 עד החגים?

אורי מקלב: עד החגים מדובר בלמעלה מחודש עבודה.

אורי מקלב: מה יעשו האימהות בימים האלה?

אורי מקלב: מה יהיה אם התמ"ת לא יפעיל את הצהרונים האלה?

אורי מקלב: אנחנו לא מדברים על החדשים אלא על הקיימים.

אורי מקלב: אנשים שעובדים היום, מה הם יעשו במשך כל התקופות האלה?

אורי מקלב: אני לא מדבר על כאלה שירצו לעבוד בעקבות כך שיש.

אורי מקלב: אלה תשובות שאנחנו מבקשים לקבל.

אורי מקלב: זאת לא ביקורת.

אורי מקלב: אנחנו מקווים לקבל תשובות ונשמח לקבל תשובות.

אורלי לוי אבקסיס: תודה.

מיכל כהן: אשמח אם בדיון הבא נקבל כמה דקות כדי להציג כי יש הרבה שאלות.

אורלי לוי אבקסיס: תקבלו.

אורלי לוי אבקסיס: אני מקווה שיהיו לכם תשובות גם לחלק מהשאלות שהעלינו היום.

מיכל כהן: רשמתי.

אורלי לוי אבקסיס: לדעתי התשובות היום לא מסונכרנות.

אורלי לוי אבקסיס: תודה רבה, הישיבה נעולה.